kardosdrur/scandi-wiki huggingface dataset:
Astrup (Mariagerfjord Kommune)

Astrup er en lille by i det sydøstlige Himmerland med  indbyggere. Astrup er beliggende otte kilometer øst for Arden og 11 kilometer nordvest for Hadsund. Nærmeste by er Rostrup seks kilometer mod syd.

Byen ligger i Region Nordjylland og hører under Mariagerfjord Kommune. Astrup er desuden beliggende i Astrup Sogn.

Om byen 
I bebyggelsen ligger bl.a. Astrup Kirke, Astrup Skole, en Friskole ved navn Kammas Børneunivers som ligeledes rummer en vuggestue og en børnehave, Astrup kro, samt et værtshus, en dagligvarebutik og en frisør.

Årligt holder Astrup byfest, hvilket er en stor begivenhed for de lokale indbyggere. Traditionelt er der fx fodboldturnering og optog.

Uden for byen ligger Willestrup.

Kilder 

Byer i Mariagerfjord Kommune
Lulu & Leon

Lulu & Leon er en dansk krimiserie, der er instrueret af Jannik Johansen. 

Serien er den største dramasatsning på TV3 og har kostet ca. 30 mio. kr. at producere.

Handling 

Lulu er mor til to med sin egen frisørsalon. I 10 år har hun boet sammen med Leon, en karismatisk familiefar og vaneforbryder, og da fælden med et klapper om Leon, står Lulu efterladt ved alteret som brud og med en hel bunke af problemer.

Medvirkende 
 Lene Maria Christensen – Lulu
 Lars Brygmann – Leon
 Lars Kaalund – Patrick Smith
 Nicole Johansen – Isabella
 Jacob August Ottensten – Jonatan
 Jakob Randrup – Johnny Jensen 
 Henning Valin Jakobsen – Ole Sund
 Anne Louise Hassing – Mille
 Anders Budde Christensen – Krede
 Flemming Jensen – Simon Thorsen
 Thomas Levin – Ken Jensen
 Lars Bom – Rotte
 Lene Nystrøm – Alexandra von Linden
 Karen-Lise Mynster – Henriette Isaksen
 Jens Basse Dam – Kristian
 Vladimir Pintchevski – Alexis 
 Oliver Jagd Miehe-Renard – Tobias
 Søs Egelind
 Caroline Drasbæk
 Nastja Arcel
 Søren Poppel
 Jesper Binzer

Referencer

Eksterne henvisninger 
 

Dramaserier fra Danmark
Krimiserier fra Danmark
TV3-serier
Danske tv-serier fra 2000'erne
Danske tv-serier fra 1990'erne
Sønder Onsild

Sønder Onsild er en landsby i det sydlige Himmerland med . Sønder Onsild er beliggende otte kilometer sydvest for Hobro, 30 kilometer nordøst for Viborg og 26 kilometer nordvest for Randers nær Nordjyske Motorvej. Nærmeste by er Sønder Onsild Stationsby en kilometer mod syd.

Landsbyen ligger i Region Nordjylland og hører til Mariagerfjord Kommune. Sønder Onsild er beliggende i Sønder Onsild Sogn.

I landsbyen ligger bl.a. Sønder Onsild Kirke.

Kilder 

Byer i Mariagerfjord Kommune
Byer og bydele med genforeningssten
Sønder Onsild Stationsby

Sønder Onsild Stationsby eller Onsild Stationsby er en stationsby i det sydlige Himmerland med . Sønder Onsild Stationsby er beliggende ni kilometer sydvest for Hobro, 29 kilometer nordøst for Viborg og 27 kilometer nordvest for Randers nær Nordjyske Motorvej. Nærmeste by er Sønder Onsild en kilometer mod nord.

Byen ligger i Region Nordjylland og hører til Mariagerfjord Kommune. Sønder Onsild Stationsby er beliggende i Sønder Onsild Sogn.

I byen ligger bl.a. Pigernes Kro, der afholder singlebal i weekenden.

Kilder 

Byer i Mariagerfjord Kommune
Gladsaxe Bibliotekerne

Gladsaxe Bibliotekerne er den fælles betegnelse for Gladsaxe Kommunes fem folkebiblioteker: Hovedbiblioteket i Buddinge og filialbibliotekerne i hhv. Bagsværd, Høje Gladsaxe, Mørkhøj og Værebro.
Gladsaxe Bibliotekerne har årligt mere end 580.000 besøgende, og over 1.200.000 udlån.

Hovedbiblioteket 

Hovedbiblioteket på Søborg Hovedgade i Buddinge er tegnet af arkitekt Erik Korshagen og opført i 1978-1979. Den strukturalistiske bygning er udsmykket ind- og udvendigt af kunstneren Bjørn Nørgaard. Udsmykningen er et typisk eksempel på eklektisk, postmodernistisk stil, idet den refererer til diverse elementer fra byggekunstens historie, f.eks. en antik søjle, en minaret og en pyramide. Endvidere har Nørgård placeret to bronzeafstøbninger, af henholdsvis ham selv og hans kone Lene Adler Petersen, på bibliotekets tag.

Historie 
Det første kommunale bibliotek i Gladsaxe Kommune blev stiftet da kommunen i 1935 overtog Gladsaxe Kommunes Bibliotek, der siden 1923, trods navnet, var blevet drevet af private, i lokaler på Søborg Skole. Siden stiftelsen i 1923 havde man haft udlånsfilialer i Gladsaxe og Bagsværd, og denne struktur blev bibeholdt efter den kommunale overtagelse. I 1940 flyttede hovedbiblioteket fra Søborg Skole til et nybygget bibliotek tegnet af arkitekt Vilhelm Lauritzen og beliggende på Gladsaxevej. Lauritzens bygning fungerede som hovedbibliotek indtil man i 1967 flyttede dette til Høje Gladsaxe Center, som i dag huser filialen Høje Gladsaxe Bibliotek. Her lå hovedbiblioteket indtil indvielsen af den nuværende bygning i 1979. Mørkhøj fik sit første filialbibliotek i 1949, Værebro i 1968. Fra 1951 til 1964 lå der ydermere et lokalbibliotek i Stengårds-kvarteret.

Litteratur 
 Andersen, Birgit. Gladsaxebogen III. Historisk Topografisk Selskab for Gladsaxe Kommune 1991. 
 Gladsaxe Bibliotekerne: Årsberetning og statistik 2008. Lokaliseret på WWW d. 29.09.09: http://www.gladsaxebibliotekerne.dk/4264
 Lebech. Mogens. Gladsaxebogen II. Historisk Topografisk Selskab for Gladsaxe Kommune 1971.
 Skriver, Poul Erik. “Gladsaxe Bibliotek”, Arkitektur DK, vol. 26, nr. 5, 1982, s. 164-171

Fodnoter

Eksterne henvisninger 
 Gladsaxe Bibliotekernes officielle hjemmeside

Bibliotekerne
Folkebiblioteker i Danmark
Etableret i 1935
Handest

Handest er en by i den sydligste del af Himmerland med , beliggende 6 km nordvest for Fårup, 22 km nordvest for Randers, 18 km sydvest for Mariager og 9 km syd for Hobro. Byen hører til Mariagerfjord Kommune og ligger i Region Nordjylland. I 1970-2006 hørte byen til Hobro Kommune.

Handest hører til Glenstrup Sogn. Glenstrup Kirke ligger i landsbyen Glenstrup 3 km nordøst for Handest.

Historie 
I 1901 beskrives Handest således: "Handest (1312: Halnest, 1452: Hannest, 1524: Hanlest), ved Landevejen, med Skole og Forsamlingshus (opf. 1896);" Det lave målebordsblad fra 1900-tallet viser desuden Gjeddesdal Mejeri.

Mariagerbanen 
Handest fik station på Mariager-Fårup-Viborg Jernbane, der blev indviet i 1927. Banen blev nedlagt i 1966, og på strækningen Mariager-Fårup fortsatte godstrafikken til 1985. Men allerede i 1970 kunne Dansk Jernbane-Klub indvie Mariager-Handest Veteranjernbane (MHVJ). Stationsbygningen i Handest er bevaret på Randersvej 125 B og er veteranbanens endestation. Skinnerne ligger stadig mellem Handest Station og Fårup Station.

Noter

Eksterne kilder/henvisninger 

 SDFE kortviser: Høje målebordsblade 1842-1899 og lave målebordsblade 1901-1971

Byer i Mariagerfjord Kommune
Norup (Mariagerfjord Kommune)

Norup er en by i det nordlige Kronjylland med , beliggende 3 km øst for Assens, 5 km syd for Hadsund, 7 km nordvest for Havndal og 24 km øst for Hobro. Byen hører til Mariagerfjord Kommune og ligger i Region Nordjylland.

Norup hørte til Vindblæs Sogn, som 15. august 2011 blev lagt sammen med Falslev Sogn til Falslev-Vindblæs Sogn. Byen ligger 1½ km øst for Falslev Kirke og 2 km vest for Vindblæs Kirke.

Faciliteter 
Vindblæs Friskole er en Grundtvig-Koldsk skole med 154 elever, fordelt på 0.-9. klasse i ét spor, samt 30 børn i børnehaven Frimærket. Skolen har også SFO'en Fristedet.

Norup Forsamlingshus er bygget i 1934, men renoveret i de senere år. Der kan dækkes til 140 personer, og en lille sal kan bruges til buffet eller bar. Huset ejes af foreningen Norup og Omegns Kultur og Idrætsforening. Norup Gymnastik- og Ungdomsforening tilbyder fodbold, håndbold, gymnastik og badminton.

Historie

Jernbanen 
Norup havde station på Randers-Hadsund Jernbane (1883-1969). I 1901 havde Norup også et andelsmejeri.

Stationsbygningen er bevaret på Norupvej 53. En 8 km lang sti følger banetracéet fra Havndal gennem Norup til Å Mølle ved Mariager Fjord, som ligger kun 2 km fra Norup.

Kendte personer fra Norup 
 Emmelie de Forest 1993-, sangerinde og vinder af Melodi Grand Prix 2013, har gået på Vindblæs Friskole

Noter

Eksterne kilder/henvisninger 

Byer i Mariagerfjord Kommune
Peter Parbo

Peter Parbo (født 25. maj 1944 i Herning) er en dansk erhvervsleder.

Han er søn af civilingeniør Konrad Parbo og Nelly Parbo f. Clausen (død 1991). Gift med ergoterapeut Ulla Parbo.

Han har været funktionschef i Bang & Olufsen fra 1980 til 1985, direktør for Dagbladet Holstebro-Struer fra 1985 til 1990, direktør for Frederiksborg Amts Avis fra 1988 til 1990, økonomidirektør i TV 2 i 1990 og adm. direktør samme sted fra 2003. Derudover har han været adm. direktør og ansvarshavende chefredaktør i Syddanske Medier fra 2007.

1994 blev han Ridder af Dannebrog.

Bestyrelsesposter 
1. januar 2012: Bestyrelsesformand for Aarhus Teater - Udpeget af daværende kulturminister, Uffe Elbæk

Kilder 

 Kraks Blå Bog 2007/08

Personer fra Herning
Riddere af Dannebrog
Personer i Kraks Blå Bog
Erhvervsfolk fra Danmark
Ansatte ved TV 2
Metković

Metković er en by i det sydlige Kroatien, der ligger ved grænsen til Bosnien og Hercegovina. Der er ca. 15.000 indbyggere, og floden Neretva går igennem byen og videre ud i Adriaterhavet.

Byen bliver først nævnt i 1422 i et retsdokument som en mindre bondeby. Den forblev sådan indtil starten af 1800-tallet, hvor den blev udvidet betydeligt under østrigsk herredømme.
Byen ligger tæt ved den antikke romerske by Narona, der i dag hedder Vid. Byen var en vigtig romersk handelspost.

Byer i Kroatien
Dubrovnik-Neretvae
Pindsvineknop

Pindsvineknop (Sparganium) er en slægt med ca. 15 arter, som er udbredt i de tempererede egne på den nordlige halvkugle. Nogle arter er cirkumpolare. Desuden findes enkelte arter i Nordamerika, Østasien, New Zealand og Australien. Det er vand- eller sumpplanter med vandret krybende stængler, der kan udvikle tætte bestande på vedvarende fugtige områder. De overjordiske stængler er oprette eller nedliggende og runde i tværsnit. Bladene ligner blade fra Star, men blomsterstanden er ganske anderledes. Den sidder endestillet på et særligt, forgrenet skud, og den er sammensat af kugleformede hoveder med udelukkende hanlige eller hunlige blomster. Frugterne er ligeledes samlet i kugleformede stande, hvor nøddernes udadvendende spidser betyder, at hele standen bliver pigget.

NB. Alle arterne kan danne blade nedsænket under vand eller flydende i overfladen. Disse blade har et helt andet udseende end de normale blade.

 Enkelt pindsvineknop (Sparganium emersum)
 Grenet pindsvineknop (Sparganium erectum)
 Smalbladet pindsvineknop (Sparganium angustifolium)
 Spæd pindsvineknop (Sparganium natans)

 Sparganium americanum
 Sparganium androcladum
 Sparganium eurycarpum
 Sparganium simplex
 Sparganium stenophyllum
Grenet pindsvineknop

 
Grenet pindsvineknop (Sparganium erectum) er en 30-90 cm høj vandplante, der vokser på lavt vand ved sø- og åbredder. grenet pindsvineknop er karakterart for plantesamfundet Sparganietum erecti.

Beskrivelse 
Grenet pindsvineknop er en flerårig urt med en opret, grenet vækst. Planten kan blive bestanddannende på områder med vedvarende fugtighed. Bladene danner en løs tue, og de er linjeformede, helrandede og trekantede ved bladhæftet, men næsten flade længere ude. Midterribben bliver dog ved med at kunne ses. Begge bladsider er hårløse og lysegrønne.

Blomstringen sker i juli-august. Blomsterne er samlet i kugleformede aks, som danner åbne, forgrenede stande på særlige, bladbærende stængler. Aksene rummer enten rent hunlige eller rent hanlige blomster. De enkelte blomster er reducerede og mangler både bæger- og kronblade. Frugterne er nødder med en langt udtrukket torn, der gør frøstanden pigget.

Rodnettet består af lange, vandrette stængler og mange, ret grove rødder.

Højde x bredde og årlig tilvækst: 0,60 x 0,60 m (60 x 60 cm/år), heri dog ikke medregnet skud fra jordstænglerne.

Voksested 

Grenet pindsvineknop er udbredt i Nordafrika, Mellemøsten, Kaukasus, Sibirien og det meste af Europa, herunder også i Danmark, hvor den er ret almindelig i hele landet. Den er knyttet til vedvarende fugtige, lysåbne voksesteder med mineralrig jord. Derfor ses den oftest langs vandløb og ved bredden af søer og damme.

Ved Løvenborg Gods, dvs. i nærheden af Tuse Å, findes arten i kanten ved tidligere tørvegrave sammen med bl.a. bittersød natskygge, blærestar, blågrøn kogleaks, bredbladet dunhammer, sværtevæld, vandmynte og vandpileurt

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Sumpplanter
Vandplanter
Engplanter
Pindsvineknop
Silke Hinrichsen

Silke Hinrichsen (5. februar 1957 – 8. marts 2012 ) var en dansk-sydslesvigsk politiker, der repræsenterede Sydslesvigsk Vælgerforening (SSW). Hinrichsen var uddannet advokat og boede de sidste år i sin hjemby Flensborg.

Silke Hinrichsen har siden 1975 været medlem af Sydslesvigsk Vælgerforening. Mellem 1990 og 2000 var hun medlem af Flensborg byråd. I 2000 blev hun for første gang valgt i den slesvig-holstenske landdag, men måtte igen forlade parlamentet efter stemmetabene i 2005. I 2009 blev hun igen valgt ind i landdagen. Hun var til sidst SSW-gruppens stedfortrædende formand. Hendes fagområder var indenrigs-, justits- og kvindepolitik. Silke Hinrichsen blev 55 år.

Referencer

Eksterne links 
 Silke Hinrichsens hjemmeside 
 SSW landdagsgruppe

Politikere fra SSW
Personer fra Flensborg
Danske sydslesvigere
Medlemmer af landdagen i Slesvig-Holsten
Teodoro Obiang Nguema Mbasogo

Teodoro Obiang Nguema Mbasogo (født 5. juni 1942) har været præsident for Ækvatorialguinea siden 1979.

Han afsatte Francisco Macías Nguema ved et blodigt militærkup den 3. august 1979. Efter kuppet blev Macías anklaget for sine aktiviteter i det foregående årti, der blandt andet havde omfattet folkedrab på den etniske minoritet Bubi. Han blev dømt til døden og henrettet den 29. september 1979 ved skydning.

Obiang erklærede, at den nye regering ville starte forfra efter Macías brutale og undertrykkende regime. Han arvede et land med en befolkning, der var faldet til en tredjedel af 1968-niveauet med omkring 50% af de tidligere 1,2 millioner indbyggere flyttet enten til Spanien eller til nabolandene eller blevet myrdet under Macias diktatur.

En ny forfatning blev vedtaget i 1982. På samme tid blev Obiangs valgt til en syv-årig periode som præsident. Han blev genvalgt i 1989 som den eneste kandidat. Efter at andre parter fik lov til at organisere, blev han genvalgt i 1996 og 2002 med 98 procent af stemmerne i valg fordømt som bedrageri af internationale observatører. Igen i 2009 blev han valgt med 97% af stemmerne efter beskyldninger om svindel.

Obiangs regime bærer tydelige autoritære præg, selv efter at andre partier blev tilladt i 1991. Selv om hans styre oprindeligt blev anset for mere humant end hans onkels, er det ifølge de fleste beretninger blevet mere brutalt i årenes løb. Størstedelen af de indenlandske og internationale observatører mener, at hans regime er et af de mest korrupte, etnocentriske, undertrykkende og udemokratiske i verden. Ækvatorial Guinea er nu stort set en etpartistat, domineret af Obiangs Ækvatorial Guinea Demokratiske Parti (PDGE). I 2008 kaldte den amerikanske journalist Peter Maass Obiang Afrikas værste diktator, værre end Robert Mugabe i Zimbabwe.

I november 2021 blev Teodoro Obiang Nguema Mbasogo udnævnt på sit partis kongres som kandidat for en sjette periode ved valget i 2023.

Eksterne henvisninger

Ækvatorialguineas præsidenter
Statsoverhoveder der kom til magten ved kup
Diktatorer
Nuværende statsoverhoveder
Politikere fra Ækvatorialguinea
Vor Tids Helt

Vor Tids Helt () er en kort roman skrevet af Mikhail J. Lermontov i 1839 og revideret i 1841. Bogen er kendt for sin fascinerende Byronske helt (eller anti-helt) Petjorin og for de smukke beskrivelser af Kaukasusområdet.

Plotstruktur 

Romanen er delt op i 5 dele, korte noveller, plus et kort forord fra forfatteren i den 2. udgave. Der er tre fortællere: En ung anonym officer, der har modtaget Petjorins dagbøger efter hans død (det antydes at denne er Lermontov selv); Maxim Maksimytj, en gammel stabskaptajn der tjente sammen med Petjorin under Krigen om Kaukasus (1817-1864); og Petjorin selv, via hans dagbøger. Historierne afbilleder Petjorin som en impulsiv, følelseskold, manipulerende, i stand til at være utrolig tapper men generelt træt af sit liv.

I den længste novelle, "Fyrstinde Mary", flirter Petjorin med den førnævnte fyrstinde, samtidig med han har en affære med sin tidligere elskerinde Vera. Han dræber sin ven Grusjnitskij (som han i hemmelighed foragter) i en duel, hvor deltagerne efter tur står på kanten af en kløft så taberens død kan forklares som en ulykke. Han ender med at afvise den ene kvinde, kun for at blive forladt af den anden*. Claude Sautets film "Et Hjerte af Sten" (Un Coer en Hiver, dir. oversat "Et Hjerte i Vinter") var baseret på hans "erindring om" kapitlet.

Eksterne links 
Vor Tids Helt på russisk med danske oversættelse

Romaner fra Rusland
Litteratur i 1839
Henrik Littauer

Henrik Littauer (født 1953 i København) er en dansk musiker og psykiater.

Som musiker har han klassisk musikundervisning og skoleorkestre som baggrund. Fra 1974 til 1985 var Henrik Littauer en aktiv del af det danske rock-miljø, med bands som Buffalo, Malurt og Doraz. Han har siden været mere optaget af filmmusik og verdensmusik og spillet/indspillet med eller produceret en række danske, norske og grønlandske artister:
duoen Evald & Littauer med René Evald, Poul Krebs, Effy & Eliten, Peter Viskinde, Jan Arvid Johansen, Per Berthelsen, Lïfe Andruszkow, Britt-Eva Løkkemo, Sonjas Søstre, Thulla m.fl.
Henrik Littauer har også skrevet musik til film og teater bl.a. dokumentarfilm som Herleik og Jeg husker – fortællinger fra Grønland, samt videoserien "Filmavisa Tromsø".

Henrik Littauer tilbragte sine barneår i Grønland, og har siden opholdt sig der i perioder. 1993-2006 boede han fast med sin familie i Tromsø i Norge. I 1986 blev han uddannet som læge, og var 1996 til 2020 psykiater sideløbende med musikkarrieren.
Siden 2018 har han atter boet i Tromsø, nu som ejer og producer i musikselskabet Himalaya Sound,
med udgivelser med Krølle Erik, lokale Spleis, samt Don & The Dreamers med trommeslageren Don Powell, tidl. Slade.

Henrik Littauer har publiceret et par videnskabelige artikler om den psykoterapeutiske alliance. Hans forfatterskab inkluderer desuden kapitlet "Jensigne" i bogen "Min barndom i Grønland" (Lindhardt & Ringhof 2016)

Eksterne henvisninger 
 

Musikere fra Danmark
Personer fra København
Malurt
Jyttemel

Jyttemel er en alternativ melblanding, som kan anvendes i stedet for hvedemel, hvis man ikke tåler hvede. Jyttemel er naturligt glutenfri, og kan derfor bruges af personer med sygdommen cøliaki.

Jyttemel består af: Brune ris, boghvede, majs, sukkerroer, psylliumfrøskal og kartoffelstivelse. Desuden er brugt fortykningsmidlerne: Taragummi (E417), Johannesbrødkernemel (E410) og Xanthangummi (E415).

Jyttemel kan erstatte almindelige glutenholdige melsorter ved bagning og madlavning. Der skal bruges en mindre mængde mel end ved almindeligt mel.

Eksterne henvisninger 

 

Mel
Knud Kastrup

Knud Peter Viktor Kastrup (7. januar 1898 i København – 17. oktober 1954 på Amager) var en dansk landsholdsspiller i fodbold.

I sin klubkarriere spillede Kastrup angriber i Frem med hvem han vandt det danske mesterskab 1923 efter en 2-1 sejer mod AGF. 1925 skiftede han til Fremad Amager som da spillede i KBU’s A-række. Han var med til at spille klubben op i den bedste række, Mesterrækken, i 1926.

Kastrup debuterade i en venskabskamp mod Tjekkoslovakiet 1923 i Prag som Danmark tabte 0-2. Han nåede fem landskampe og den sin sidste landskamp 1927 var en venskabskamp mod Norge i Oslo som Danmark vandt 1-0.

Fodboldspillere fra Danmark
Fodboldlandsholdsspillere fra Danmark
Fodboldspillere fra Boldklubben Frem
Fodboldspillere fra Fremad Amager
Personer fra København
Müllheim (Baden)

Müllheim er en by i Landkreis Breisgau-Hochschwarzwald i den tyske delstat Baden-Württemberg.

Indtil 1. januar 1973 var Müllheim sæde for en landkreis med samme navn, som blev nedlagt ved kommunalreformen. I stedet blev det kommunale samarbejdsforbund Müllheim-Badenweiler dannet.

Geografi 
Byen ligger midt i det gamle kulturlandskab Markgräflerland, i trekanten mellem Badenweiler, Bad Krozingen og Bad Bellingen. Gennem Müllheim løber Klemmbach, som har sit udspring ved Sirnitz, et bjergpas i det sydlige Schwarzwald. Müllheim har gode trafikforbindelser til Freiburg im Breisgau og Basel (Schweiz) samt til Mülhausen i Elsass (Frankrig).

Areal og anvendelse 
Byen har en udstrækning på ca. 15 km fra vest til øst; Fra nord til syd er der es 10 km. Den laveste del ligger ca. 230 moh. ved den vestlige grænse af kommunen. Det højeste punkt er 1.224 moh. ved Sirnitz ved den østlige kommunegrænse. Arealet er på 57,90 km², hvoraf 16,0 km² er skov, ca. 5,0 km² er vinmarker, og resten er enge, frugtplantager, marker, industri- og erhvervsområder sambe beboelsesområder.

Eksterne henvisninger 

 Müllheim: Offizielle Internetseite der Stadt
 Infoseite über Müllheim
 Burg Neuenfels auf badischewanderungen.de
Eiler Holm

Eiler(t) Holm (2. april 1904 i København – 6. december 1965) var en dansk landsholdsspiller i fodbold.

I sin klubkarriere spillede Holm i perioden 1921-1934 i højreback hos Frem med hvem han vandt klubbens førstedet danske mesterskab 1923 efter en 2-1 sejer mod AGF. Og var også med til at vinde DM 1931 og 1933.

Holm debuterade på landsholdet i en venskabskamp mod Norge 1923 i Idrætsparken som Danmark vandt 2-1. Han nåede tre landskampe men måtte vændte fem år på de sidste to landskampe i 1928 mod Tyskland og Sverige.

Eksterne henvisninger 
 

Fodboldspillere fra Danmark
Fodboldlandsholdsspillere fra Danmark
Fodboldspillere fra Boldklubben Frem
Personer fra København